PROJEKTS
Nolikuma 8. pielikums 


VISPĀRĪGĀ VIENOŠANĀS
[bookmark: _Hlk187048547]Par ēdināšanas pakalpojumu nodrošināšanu semināriem un mācībām
	

Rīgā, vienošanās sagatavošanas datums 2025. gada _____________.
Vienošanās reģistrācijas numuru skatīt pielikumā.
Parakstīšanas datums ir pēdējā pievienotā droša elektroniskā paraksta un tā laika zīmoga datums.  									
Akciju sabiedrība “Latvijas valsts meži”, reģistrācijas numurs 40003466281, turpmāk – Pasūtītājs, tās _____ personā, kur_ rīkojas uz pilnvarojuma pamata, un
_______________ “_______”, reģistrācijas numurs _______, turpmāk – Vienošanās dalībnieks, tās ________ personā, kur_ rīkojas uz ________ pamata, 

kopā saukti – Līdzēji,
saskaņā ar atklāta konkursa “Ēdināšanas pakalpojumi semināriem un mācībām, slēdzot vispārīgo vienošanos” (iepirkuma identifikācijas numurs AS LVM SP_2024_260_Ak) (CPV klasifikatori: 55300000-3 (Restorānu un ēdināšanas pakalpojumi); 55500000-5 (Ēdnīcu un sabiedriskās ēdināšanas pakalpojumi); 55520000-1 (Sabiedriskās ēdināšanas pakalpojumi), turpmāk – Konkurss, rezultātiem, izsakot savu brīvi radušos gribu, bez maldiem un viltus, noslēdz šādu vispārīgo vienošanos, turpmāk – Vienošanās:

1. Vienošanās priekšmets, līgumcena un darbības termiņš
1.1. Vienošanās nosaka Pasūtītāja un Vienošanās dalībnieku, kas norādīti Vienošanās dalībnieku sarakstā (1. pielikums), sadarbības principus par ēdināšanas pakalpojumu nodrošināšanu semināriem un mācībām, turpmāk – Pakalpojumi, to noslēgšanas kārtību Pakalpojumu nepieciešamības gadījumā. Pakalpojumiem izvirzītās prasības noteiktas tehniskajā specifikācijā (2. pielikums).
1.2. Vienošanās līgumcena ir 200 000.00 EUR (divi simti tūkstoši euro), neieskaitot pievienotās vērtības nodokli, turpmāk – PVN.
1.3. Pakalpojuma kārtību, apjomu, izpildes laiku un vietu Pasūtītājs nosaka katrā konkrētajā gadījumā, nosūtot Uzaicinājumu (3. pielikums) Vienošanās noteiktajā kārtībā. 
1.4. Vienošanās stājas spēkā tās abpusējas parakstīšanas dienā un ir spēkā 36 (trīsdesmit sešus) mēnešus no Vispārīgās vienošanās noslēgšanas dienas vai līdz brīdim, kad Pasūtītāja veikto maksājumu summa sasniegusi Vienošanās līgumcenu 200 000.00 EUR, neieskaitot PVN, atkarībā no tā, kurš nosacījums iestājas pirmais. 
1.5. Vienošanās dalībnieku sarakstā (1. pielikums) bez Vienošanās dalībniekiem tiek norādīta arī Izpildītāja lokācija, kurā Vienošanās dalībnieks piedāvā sniegt Pakalpojumu.
1.6. Noslēdzot Vienošanos ir uzskatāms, ka Pušu starpā noslēgts arī Publisko iepirkumu likuma 56.pantā paredzētais iepirkuma līgums. Vienošanās satur pilnu Pakalpojuma izpildes kārtību un visas no tās izrietošo Pušu saistības pilnā apmērā. Papildus rakstveida līgumi Vienošanās izpildes ietvaros netiek slēgti. Vienošanās satur visas Publisko iepirkumu likuma 60.panta otrajā daļā noteiktās iepirkuma līguma obligātās sastāvdaļas. 
2. Pasūtītāja uzaicinājums iesniegt piedāvājumu Vienošanās ietvaros
2.1. Pakalpojumu nepieciešamības gadījumā Pasūtītājs elektroniski, izmantojot drošu elektronisko parakstu, Vienošanās dalībniekiem uz elektroniskā pasta adresi un/vai Elektronisko iepirkumu sistēmā tīmekļvietnē https://www.eis.gov.lv (turpmāk – EIS) nosūta uzaicinājumu un informē par:
2.1.1. Attiecīgā pakalpojuma pozīciju: 1.pozīcija – ēdināšanas pakalpojumi uz vietas pretendenta telpās; 2.pozīcija – ēdināšanas pakalpojumu nodrošināšana līdzņemšanai (Pasūtītājs izņem sagatavotu, speciāli paredzētos ēdiena traukos saliktu ēdienu piegādātāja noteiktā adresē); 3.pozīcija – ēdināšanas pakalpojumu nodrošināšana iekļaujot piegādi (Pasūtītāja iepriekš norādītā adresē); 
2.1.2. nepieciešamo Pakalpojuma apjomu un kārtību; 
2.1.3. Pakalpojumu sniegšanas reģionu, vietu un termiņu;
2.1.4. Uzaicinājuma vērtēšanas kritēriju – saimnieciski izdevīgākais piedāvājums, kuru nosaka vērtējot piedāvāto zemāko kopējo vērtējamo cenu Uzaicinājumā;
2.1.5. Vienošanās dalībniekiem iesniedzamā apliecinājuma par gatavību sniegt Pakalpojumu veidni un finanšu piedāvājuma veidni (visa dokumentācija kopā turpmāk – Piedāvājums). Pasūtītājs nosaka apliecinājuma un finanšu piedāvājuma detalizāciju un veidnes saturu;
2.1.6. Pakalpojuma izpildes noteikumiem (uzaicinājumam Pasūtītājs pievieno Piedāvājuma-Līguma formu);
2.1.7. Piedāvājuma iesniegšanas kārtību (elektroniskā pasta adresi vai EIS) un termiņu saskaņā ar Vienošanās 2.2. punkta noteikumiem;
2.1.8. citiem būtiskiem noteikumiem, ja tādi pastāv. 

3.  Piedāvājuma sagatavošana un iesniegšana Vienošanās ietvaros
3.1. Vienošanās dalībnieks, ja var nodrošināt Pakalpojuma izpildi atbilstoši Pasūtītāja uzaicinājumā norādītajam, uzaicinājumā noteiktajā kārtībā iesniedz Piedāvājumu. Vienošanās dalībniekam ir tiesības nepieteikties konkrētajam Pakalpojumam un neiesniegt piedāvājumu.
3.2. Piedāvājumu iesniedz elektroniski Pasūtītāja noteiktajā kārtībā (nosūtot uz elektroniskā pasta adresi vai EIS).
3.3. Vienošanās dalībnieks iesniedzot piedāvājumu konkrētajam uzaicinājumam, iesniedz finanšu piedāvājumu, norādot vērtējamo cenu. 
3.4. Vienošanās dalībnieks iekļauj piedāvājumā norādītajā Pakalpojuma vērtējamā cenā visas izmaksas, kas saistītas ar Pakalpojuma izpildi. Papildu izmaksas, kas nav norādītas piedāvājumā, Pasūtītājs neņem vērā Pakalpojuma izpildes darbības laikā.
3.5. Piedāvājumu paraksta Vienošanās dalībnieks vai tā pilnvarots pārstāvis.
3.6. Piedāvājums uzskatāms par iesniegtu Pasūtītājam, kad Pasūtītājs to ir saņēmis uzaicinājumā noteiktajā kārtībā, apjomā un termiņā.
4. Piedāvājumu izvērtēšana
4.1. Pēc uzaicinājumā noteiktā piedāvājumu iesniegšanas termiņa beigām Pasūtītāja izveidota iepirkuma komisija, turpmāk – Komisija, atver un izvērtē iesniegtos Piedāvājumus.
4.2. Komisija piešķir tiesības slēgt Līgumu Vienošanās dalībniekam, kura piedāvājums ir saimnieciski visizdevīgākais, kuru nosaka, ņemot vērā tikai cenu.
4.3. Ja vairāku Vienošanās dalībnieku piedāvājumi ir ar vienādu viszemāko kopējo cenu Komisija Līguma slēgšanas tiesības piešķir Vienošanās dalībniekam izlozes veidā, par izlozes kārtību informējot visus piedāvājumus iesniegušos dalībniekus.
4.4. Komisijai ir tiesības pieprasīt papildu informāciju, ja tā nepieciešama iesniegto Piedāvājumu vērtēšanai.
4.5. Piedāvājumu vērtēšanas laikā Komisija pārbaudīs, vai iesniegtajos Piedāvājumos nav aritmētiskās kļūdas. Gadījumā, ja Komisija tās konstatēs, aritmētiskās kļūdas izlabos un par to labojumu informēs Vienošanās dalībnieku, kura Piedāvājumā aritmētiskās kļūdas konstatētas. Vērtējot Piedāvājumu, tiek ņemti vērā veiktie labojumi. 
4.6. Komisijai ir tiesības lūgt Vienošanās dalībniekam skaidrot konkrētā Piedāvājuma cenas veidošanās mehānismu.
4.7. Komisija noraida Vienošanās dalībnieka piedāvājumu, ja:
4.7.1. Vienošanās dalībnieks dienā, kad pieņemts lēmums par iepirkuma līguma slēgšanas tiesību piešķiršanu, ar tādu kompetentas institūcijas lēmumu vai tiesas spriedumu, kas stājies spēkā un kļuvis neapstrīdams un nepārsūdzams, ir atzīts par vainīgu vai atbild par naudas soda samaksu saistībā ar konkurences tiesību pārkāpumu, kas izpaužas kā horizontālā karteļa vienošanās, izņemot gadījumu, kad attiecīgā institūcija, konstatējot konkurences tiesību pārkāpumu, par sadarbību iecietības programmā vienošanās dalībnieku ir atbrīvojusi no naudas soda vai naudas sodu ir samazinājusi;
4.7.2. uzsākts Vienošanās dalībnieka maksātnespējas process vai tā darbība izbeigta vai pārtraukta, vai apturēta Vienošanās dalībnieka saimnieciskā darbība;
4.7.3. Vienošanās dalībnieks ir ārzonā reģistrēta juridiskā persona vai personu apvienība vai arī Latvijā reģistrēta Vienošanās dalībnieka vairāk nekā 25 procentu kapitāla daļu (akciju) īpašnieks vai turētājs ir ārzonā reģistrēta juridiskā persona vai personu apvienība;
4.7.4. Vienošanās dalībniekam piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas;
4.7.5. Vienošanās dalībnieks iesniedzis piedāvājuma variantus vai vairākus finanšu piedāvājumus (ja piemērojams);
4.7.6. Vienošanās dalībnieka piedāvātā cena ir nepamatoti lēta;
4.7.7. Vienošanās dalībnieks nav pildījis ar Pasūtītāju noslēgtu iepirkuma līgumu par Pakalpojumiem un tādēļ Pasūtītājs ir vienpusēji atkāpies no iepirkuma līguma.
4.8. Komisija var pieņemt lēmumu neslēgt Līgumu, ja tam ir objektīvs pamatojums, tajā skaitā, ja vērtējamā cena ievērojami pārsniedz Pasūtītāja saimnieciskās darbības un finanšu plāna Pakalpojuma izmaksas. 
4.9. Pasūtītājs, nosūtot vēstuli elektroniski, izmantojot drošu elektronisko parakstu, informē visus Vienošanās dalībniekus, kuri iesnieguši Piedāvājumu, par Piedāvājumu izvērtēšanas rezultātiem. Vienošanās dalībniekam, kuram piešķirtas tiesības slēgt Līgumu, ja vien Vienošanās dalībnieks nav attiecies slēgt Līgumu, Līgums uzskatāms par noslēgtu divu darba dienu laikā no brīža, kad Pasūtītājs nosūtījis paziņojumu par rezultātiem.
4.10. Ja izraudzītais Vienošanās dalībnieks atteicies slēgt Līgumu, Komisija var aicināt noslēgt Līgumu ar Vienošanās dalībnieku (nosakot divu darba dienu termiņu atteikšanās gadījumam), kurš iesniedzis nākamo saimnieciski visizdevīgāko piedāvājumu vai neizvēlēties nevienu piedāvājumu.
5. Nepārvarama vara
5.1. Puses tiek atbrīvotas no atbildības par Vienošanās pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Vienošanās noslēgšanas un kurus nevarēja iepriekš ne paredzēt, ne novērst. Pie nepārvaramas varas vai ārkārtēja rakstura apstākļiem pieskaitāmi: stihiskas nelaimes un kara darbība. 
5.2. Puse, kura atsaucas uz nepārvaramas varas vai ārkārtēja rakstura apstākļu darbību, nekavējoties 3 (trīs) darba dienu laikā par šādiem apstākļiem rakstveidā paziņo otrai Pusei. Paziņojumā jānorāda, kādā termiņā iespējama vai paredzama Vienošanās paredzēto saistību izpilde, un pēc pieprasījuma šādam paziņojumam ir jāpievieno izziņa, kuru izsniegusi kompetenta institūcija un kura satur ārkārtējo apstākļu darbības apstiprinājumu un to raksturojumu. Savlaicīga paziņojuma neiesniegšana Pusēm liedz tiesības atsaukties uz nepārvaramas varas apstākļiem. 
5.3. Nesavlaicīga paziņojuma gadījumā Puses netiek atbrīvotas no Vienošanās noteikto saistību izpildes.
6. Apakšuzņēmēju nomaiņas kārtība
6.1. Vienošanās dalībnieks nav tiesīgs bez saskaņošanas ar Pasūtītāju veikt Iepirkuma piedāvājumā norādītā apakšuzņēmēju nomaiņu un iesaistīt papildu apakšuzņēmējus Vienošanās izpildē. Pasūtītājs var prasīt apakšuzņēmēja viedokli par nomaiņas iemesliem. 
6.2. Pasūtītājs nepiekrīt piedāvājumā norādītā apakšuzņēmēja nomaiņai, ja pastāv kāds no Publisko iepirkumu likuma 62.panta trešās daļas nosacījumiem.
6.3. Pasūtītājs nepiekrīt jauna apakšuzņēmēja piesaistei Publisko iepirkumu likuma 62.panta ceturtajā daļā norādītajā gadījumā.
6.4. Pārbaudot jaunā apakšuzņēmēja atbilstību, Pasūtītājs veic Iepirkuma nolikuma 6.4. punktā norādīto izslēgšanas nosacījumu pārbaudi ievērojot Publisko iepirkumu likuma 42.panta noteikumus. Izslēgšanas nosacījumu pārbaudi Pasūtītājs veic dienā, kad lemj par atļaujas sniegšanu Izpildītājam Vienošanās izpildes nodrošināšanai nomainīt apakšuzņēmēju vai piesaistīt jaunu apakšuzņēmēju.
6.5. Pasūtītājs pieņem lēmumu atļaut vai atteikt Vienošanās dalībnieka apakšuzņēmēju nomaiņu vai jaunu apakšuzņēmēju iesaistīšanu Vienošanās izpildē iespējami īsā laikā, bet ne vēlāk kā 5 (piecu) darba dienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar šīs Vienošanās sadaļas noteikumiem.
6.6. Pasūtītājs var nesaskaņot apakšuzņēmēja iesaistīšanu vai nomaiņu Vienošanās izpildē, ja Vienošanās dalībnieks nav sniedzis visu informāciju un dokumentus, kas nepieciešami šāda lēmuma pieņemšanai, vai ja tas neatbilst Iepirkuma nolikumā noteiktajām prasībām.
6.7. Vienošanās darbības laikā Pasūtītājam ir tiesības pieprasīt nomainīt apakšuzņēmēju gadījumā, ja apakšuzņēmējs Vienošanās daļu izpilda nekvalitatīvi vai neievēro spēkā esošos normatīvos aktus. Vienošanās dalībnieka pienākums ir nodrošināt Pasūtītāja prasību izpildi par apakšuzņēmēja nomaiņu. Ja Vienošanās dalībnieks neievēro Vienošanās noteikto apakšuzņēmēju nomaiņas kārtību, Pasūtītājs tiesīgs vienpusēji izbeigt Vienošanos.

7. Vienošanās grozīšana, izbeigšana un citi noteikumi
7.1. Pasūtītājs var vienpusēji atkāpties no Vienošanās pirms termiņa, nosūtot Vienošanās dalībniekam rakstveida paziņojumu, Publisko iepirkumu likumā paredzētajos un šādos gadījumos:
7.1.1. Pasūtītājs vienpusēji pirms termiņa izbeidzis ar Vienošanās dalībnieku noslēgtu Līgumu Vienošanās ietvaros;
7.1.2. Vienošanās slēgšanas tiesību piešķiršanas brīdī Vienošanās dalībnieks bija atbilstošs kādam no Publisko iepirkumu likuma 42. panta otrajā daļā minētajiem izslēgšanas iemesliem un bija izslēdzams no Konkursa;
7.1.3. uzsākts Vienošanās dalībnieka maksātnespējas process vai tā darbība izbeigta vai pārtraukta, vai apturēta Vienošanās dalībnieka saimnieciskā darbība; 
7.1.4. Vienošanos nav iespējams izpildīt tādēļ, ka Vienošanās dalībniekam piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas. 
7.1.5. Pasūtītājam ir tiesības vienpusēji izbeigt Vienošanos, paziņojot dalībniekiem par to divus mēnešus iepriekš, bet ne ātrāk, ka pēc viena gada.
7.2. Vienošanās dalībnieks var vienpusēji atkāpties no Vienošanās pirms termiņa, nosūtot Pasūtītājam rakstveida paziņojumu. Šādā gadījumā Vienošanās paliek spēkā starp Pasūtītāju un pārējiem Vienošanās dalībniekiem. Par izmaiņām Vienošanās dalībnieku sarakstā (1. pielikums) Pasūtītājs nosūta paziņojumu Vienošanās dalībniekiem.
7.3. Parakstot vienošanos, Līdzēji var izdarīt grozījumus Vienošanās, tajā skaitā grozīt Vienošanās norādīto bankas kontu.
7.4. Vienošanās dalībnieks atbild par Vienošanās izpildē iesaistītā Vienošanās dalībnieka un apakšuzņēmēja personāla datu apstrādes tiesiskā pamata nodrošināšanu atbilstoši normatīvo aktu prasībām.
7.5. Vienošanās dalībnieks apliecina, ka ir informēts un apzinās, ka Pasūtītājs apstrādā Vienošanās izpildē iesaistītā Vienošanās dalībnieka un apakšuzņēmēja personāla personas datus Vienošanās saistību izpildei un normatīvajos aktos noteikto Pasūtītāja saistību izpildei. Papildus informācija par personas datu apstrādi norādīta Pasūtītāja privātuma politikā, kas pieejama tīmekļvietnē:  https://www.lvm.lv/privatuma-politika. Vienošanās dalībnieks apliecina, ka Vienošanās norādītais Vienošanās dalībnieka un apakšuzņēmēja personāls ir informēts par tā personas datu apstrādi, nodošanu apstrādei Pasūtītājam un apstrādes kārtību.
7.6. Līdzēji vienojas, ka savas saistības pildīs personīgi un izņēmumi no šī noteikuma iespējami, ja Līdzēji pirms saistību tiesību nodošanas par to rakstiski vienojas (šis noteikums attiecināms arī uz prasījumu tiesību cesiju) vai Līdzēja saistību tiesību pārņemšana noteikta ar likumu, tiesas spriedumu vai normatīvos aktos noteiktā kārtībā reģistrēta Uzņēmumu reģistrā (vai ārvalsts komercreģistra iestādes vestajos reģistros). Līdzējam, kura saistību tiesības pārņemtas, ir pienākums nekavējoties elektroniski nosūtīt par to informāciju elektroniski un trīs dienu laikā rakstiski informēt otru Līdzēju par saistību tiesību pārņemšanas tiesisko pamatu un saistību tiesību pārņēmēju.
7.7. Vienošanās 7.1. un 7.6. punktā noteiktajā gadījumā Pasūtītājs nosūta informatīvu paziņojumu Vienošanās dalībniekiem, kuru intereses ietekmē veiktās izmaiņas Vienošanās dalībnieku sarakstā (1. pielikums). 
7.8. Līdzējs ne vēlāk kā trīs darbdienu laikā rakstveidā paziņo otram Līdzējam par visiem apstākļiem, kas ietekmē Vienošanās izpildi, tajā skaitā konfidenciālas informācijas aizsardzības pārkāpuma gadījumu, Līguma izpildē iesaistīto pārstāvju maiņu, rekvizītu maiņu, nodokļu maksātāja statusa maiņu, reorganizāciju, likvidācijas vai maksātnespējas procesa uzsākšanu, un saskaņo turpmāko rīcību. Ja Līdzējs par rekvizītu maiņu nav paziņojis otram Līdzējam vai nav to izdarījis savlaicīgi, otra Līdzēja paziņojums uzskatāms par saņemtu. Šajos gadījumos Līdzēji neveic Vienošanās grozījumus.
7.9. Līdzēji apņemas neizpaust jebkādu ar Vienošanos vai Līgumu saistītu informāciju, kā arī cita veida konfidenciālu informāciju par otra Līdzēja sniegtajiem pakalpojumiem un darbību, kas tām kļuvusi zināma par otru Līdzēju saistībā ar pienākumu izpildi un Līdzēju sadarbību, kā Vienošanās un Līguma darbības laikā, tā arī pēc Vienošanās un Līguma darbības izbeigšanās, izņemot normatīvajos aktos noteiktajos gadījumos un kārtībā. 
7.10. Līdzēji savstarpējos paziņojumus veic rakstveidā. Paziņojums uzskatāms par saņemtu, ja tas:
7.10.1. nosūtīts pa pastu uz Vienošanās norādīto Līdzēja adresi korespondences saņemšanai un no nosūtīšanas dienas pagājušas septiņas kalendārās dienas;
7.10.2. nosūtīts Vienošanās dalībniekam elektroniski uz Vienošanās 1. pielikumā norādīto elektroniskā pasta adresi un no nosūtīšanas dienas pagājusi viena darbdiena;
7.10.3. nosūtīts Pasūtītājam elektroniski uz elektroniskā pasta adresi: lvm@lvm.lv un no nosūtīšanas dienas pagājusi viena darbdiena. 
7.11. Līdzēju pārstāvji:
7.11.1. Pasūtītāja pārstāvis: ______, tālr. ______, elektroniskā pasta adrese: __________;
7.11.2. Vienošanās dalībnieku pārstāvji norādīti Vienošanās 1. pielikumā.
7.12. Jebkurš strīds, domstarpība vai prasība, kas izriet no Vienošanās, tiks galīgi izšķirts Baltijas Starptautiskajā šķīrējtiesā viena tiesneša sastāvā saskaņā ar tās reglamentu (pieejams šķīrējtiesas tīmekļvietnē: http://www.arbitration.lv) vai Latvijas Republikas tiesā pēc prasītāja izvēles, piemērojot Latvijas Republikas normatīvos aktus.
7.13. Vienošanās izstrādāta latviešu valodā un tai piemērojami Latvijas Republikas normatīvie akti.
7.14. Vienošanās izstrādāta un parakstīta elektroniski ar drošu elektronisko parakstu, kas satur laika zīmogu.
7.15. Vienošanās ir trīs pielikumi:
1. pielikums – Vienošanās dalībnieku saraksts;
2. pielikums – Tehniskā specifikācija;

Līdzēju rekvizīti un paraksti

	Pasūtītājs
	Vienošanās dalībnieks

